**Materská škola, Bakossova 5**

**Banská Bystrica**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

****

**Správa o výchovno -vzdelávacej činnosti školy, jej výsledkoch a podmienkach materskej školy**

**za školský rok 2017/2018**

vypracovaná na základe vyhlášky MŠ SR č. 9/2006 Z. z. o štruktúre a obsahu správy výchovno-vzdelávacej činnosti, jej výsledkoch a podmienkach škôl a školských zariadení a Metodického usmernenia č. 10/2006-R z 25. mája 2006.

Banská Bystrica 23.10. 2018 ..............................................

Mgr. Lenka Štolecová

riaditeľka školy

**§ 2 ods. 1 písm. a)** **Základné identifikačné údaje o škole**

**1. Identifikačné údaje**

|  |  |
| --- | --- |
| Názov školy | **Materská škola** |
| Adresa školy | Bakossova 5, Banská Bystrica |
| Telefónne číslo školy | 048/41 33 01, 0905/ 30 13 00 |
| Faxové číslo školy | 048/41 33 01 |
| Internetová adresa | www.zsbakbb.edupage.org |
| Elektronická adresa školy | ms.bakossova@banskabystrica.sk |
| Zriaďovateľ školy | Mesto Banská Bystrica, ČSA 26, 974 01 B.Bystrica |

**2. Vedúci zamestnanci školy**

|  |  |
| --- | --- |
| Riaditeľka školy | **Mgr. Ivana Štellerová – od 01.09.2017 - do 31.12.2017**  **Mgr. Lenka Štolecová – od 01.01.2018** |
| Riaditeľka ŠS | **Mgr. Jana Necpálová** |

**3. Údaje o rade školy**

|  |  |  |  |
| --- | --- | --- | --- |
| **P.č.** | **Meno a priezvisko** | **Funkcia** | **Zvolený /delegovaný/ za** |
| 1. | Mgr.Miroslava Tareková | predseda | zástupca rodičov |
| 2. | Mgr. Soňa Mešťanová | člen | zástupca pedagogických zamestnancov |
| 3. | Lenka Kulišiaková | člen | zástupca nepedagogických zamestnancov |
| 4. | Bc.Miroslava Lučanská | člen | zástupca rodičov |
| 5. | Bc.Ivona Benedeková | člen | delegovaný zástupca zriaďovateľa |

Rada školy pri MŠ Bakossova 5 bola ustanovená v zmysle §24 zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov po voľbách do Rady školy (dňa 07.09.2017) na ustanovujúcej schôdzi dňa 05.10.2017.

V školskom roku 2017/2018 zasadali členovia Rady školy 3-krát v zložení podľa prezenčných listín v súlade s platným štatútom Rady školy, vyjadrovala a presadzovala záujmy detí a rodičov, riešila podnety zo strany rodičov, otázok, nespokojnosti k fungovaniu materskej školy, ako aj zlúčenie základnej a materskej školy od 01.09.2018

**4. Poradné orgány školy**

**Pedagogická rada (PR)**

Zasadnutie pedagogickej rady sa v školskom roku 2017/2018 uskutočnilo štyrikrát. Pedagogická rada sa riadila plánom práce pedagogickej rady a plnila hlavné úlohy zasadnutia. Predmetom zasadnutí bolo:

* Oboznamovanie sa s legislatívou;
* Prerokovanie Školského poriadku, Plánu práce školy;
* Schvaľovanie doplnkov k Školskému poriadku;
* Prerokovanie štruktúry kariérových pozícií, kontinuálne vzdelávanie;
* Riešenie organizačného zabezpečenia mimoškolských akcií, ako aj bežného chodu materskej školy;
* Plánovanie výchovno-vzdelávacej činnosti;
* Príprava kultúrnych a športových podujatí pre deti;
* Spolupráca s inštitúciami participujúcimi na výchove a vzdelávaní;
* Diskusie o zmenách legislatívy;
* Dodržiavanie školského poriadku;
* Plánovanie a vyhodnocovanie spolupráce s rodičmi pri spoločných aktivitách;
* Riešenie špecifických problémov vo VVP;
* Priebežné prehodnocovanie školskej spôsobilosti;
* Plánovanie logopedickej depistáže;
* Sprostredkovanie informácií a pokynov od zriaďovateľa.

**Metodické združenie (MZ)**

|  |  |  |  |
| --- | --- | --- | --- |
| **P.č.** | **MZ** | **Vedúca MZ** | **Počet členov** |
| 1. | Metodické združenie MŠ | Danka Tkáčová | 4 |

Cieľom Metodického združenia je realizácia účasti pedagogických zamestnancov na upevňovaní demokratického štýlu riadenia, na ovplyvňovaní kvalifikačného a profesijného rozvoja učiteliek a zvyšovaní úrovne edukačného procesu v materskej škole.

Činnosť MZ v školskom roku 2017/2018 bola nasledovná:

* metodická činnosť v rámci pedagogických porád;
* prezentovanie získaných vedomostí zo vzdelávacích aktivít;
* ponuky aktuálneho aktualizačného vzdelávania;
* kompletizácia výkonových štandardov do mesačných obsahových celkov ŠkVP KROK ZA KROKOM DO ŽIVOTA;
* vyhodnotenie plánu kontinuálneho vzdelávania;
* spätná väzba s následnou korekciou výchovno-vzdelávacieho procesu;
* zmeny, ktoré nastali v procese výchovy a vzdelávania;

V materskej škole pracuje interné metodické združenie, ktorého členmi sú všetci pedagogickí zamestnanci. Metodické združenie pracovalo podľa navrhnutého plánu činnosti metodického združenia a v školskom roku 2017/2018 zasadalo štyrikrát.

Činnosť MZ bola zameraná zväčša na aplikáciu a následnú korekciu Štátneho vzdelávacieho programu pre predprimárne vzdelávanie v materských školách do edukačného procesu materskej školy, odborného a metodického napredovania pedagogických zamestnancov v súlade s kontinuálnym vzdelávaním.

**§ 2 ods. 1 písm. b) Údaje o počte detí a tried školy**

|  |  |  |  |  |
| --- | --- | --- | --- | --- |
| **TRIEDA** | **POČET DETÍ** | | **ZLOŽENIE SKUPINY** | **FORMA VÝCHOVY A VZDELÁVANIA** |
| **k 15.9.2017** | **k 31.8.2018** |
| 1. | 18\* | 19\* | heterogénna skupina | celodenná forma výchovy a vzdelávania |
| 2. | 20 | 20 | heterogénna skupina | celodenná forma výchovy a vzdelávania |

\*V priebehu školského roku 2017/2018 navštevovalo MŠ 40 detí, počet bol ovplyvnený migráciou detí.

**Počet zapísaných detí do 1.ročníka ZŠ**: 0

**§ 2 ods. 1 písm. c) Údaje o počte prijatých nových detí školy**

|  |  |  |
| --- | --- | --- |
| **Počet prijatých detí v materskej škole v školskom roku 2017/2018** | | |
| **Spolu** | **chlapci** | **dievčatá** |
| 39 | 20 | 19 |

**Zloženie tried:**

|  |  |  |  |
| --- | --- | --- | --- |
| **Trieda** | **Vekové zloženie** | **Triedna učiteľka** | **Učiteľka** |
| **Lienky** | **2,5 – 4 ročné deti** | **Nataša Gajdošíková** | **Danka Tkáčová** |
| **Motýliky** | **2,5 – 4 ročné deti** | **Mgr. Soňa Mešťanová** | **Mgr. Lenka Štolecová** |

## **§ 2 ods. 1 písm. f) Zoznam uplatňovaných učebných plánov**

Výchova a vzdelávanie v materskej škole sa realizovalo podľa Školského vzdelávacieho programu

**„ KROK ZA KROKOM DO ŽIVOTA“,** vypracovaného podľa Štátneho vzdelávacieho pr**o**gramu pre predprimárne vzdelávanie v materských školách, schválený Ministerstvom školstva, vedy, výskumu a športu Slovenskej republiky dňa 6. júla 2016 pod číslom 2016-17780/27322:1-10A0 s platnosťou od 1. septembra 2016.

Ďalšie učebné plány 2017/2018:

* Plán aktivít regionálnej kultúry v MŠ – vypracovala Nataša Gajdošíková
* Zdravý životný štýl – vypracovala Danka Tkáčová
* Environmentálna výchova v MŠ – vypracovala Mgr. Soňa Mešťanová

**§ 2 ods. 1 písm. g)** **Údaje o počte zamestnancov a plnení kvalifikačného**

**predpokladu pedagogických zamestnancov školy**

**Celkový počet zamestnancov:**

|  |  |  |
| --- | --- | --- |
| **Pedagogickí zamestnanci** | **Pracovná pozícia** | **Počet** |
| riaditeľka školy | 1 |
| zástupkyňa RŠ | 0 |
| Učiteľ | 3 |
| **Nepedagogickí zamestnanci** | Školníčka | 0 |
| Upratovačka | 1 |
|  | Kurič | 0 |

**Plnenie kvalifikačného predpokladu pedagogických zamestnancov**

|  |  |
| --- | --- |
| Kvalifikovaní | 4 |
| Nekvalifikovaní |  |
| Dopĺňajú si kvalifikáciu |  |

**Údaje o zamestnancoch**

|  |  |  |  |
| --- | --- | --- | --- |
|  | **Titul, meno a priezvisko** | **Kvalifikácia** | **Kariérový stupeň** |
| 1. | Mgr. Lenka Štolecová | SPgŠ –Učiteľstvo pre MŠ, vychovávateľstvo  2.stupeň VŠ v študijnom programe Predškolská pedagogika  MPC BB – Prvá atestácia  MPC BB – Druhá atestácia | Pedagogický zamestnanec s druhou atestáciou |
| 2. | Nataša Gajdošíková | Stredná priemyselná škola- dopravná  SPgŠ –Učiteľstvo pre MŠ | Samostatný pedagogický zamestnanec |
| 3. | Mgr. Soňa Mešťanová | SPgŠ –Učiteľstvo pre MŠ,  2.stupeň VŠ v študijnom programe Predškolská pedagogika  MPC BB – Prvá atestácia | Pedagogický zamestnanec s prvou atestáciou |
| 4. | Danka Tkáčová | SPgŠ –Učiteľstvo pre MŠ, vychovávateľstvo | Samostatný pedagogický zamestnanec |
| 5. | Lenka Kulišiaková | Nepedagogický zamestnanec | Upratovačka |

# §2 ods. 1 písm. h) Údaje o ďalšom vzdelávaní pedagogických zamestnancov školy

|  |  |  |  |  |
| --- | --- | --- | --- | --- |
| **Forma vzdelávania** | **Počet vzdelávaných** | **Priebeh vzdelávania v školskom roku 2017/2018** | | |
| **začalo** | **skončilo** | **pokračuje** |
| **1. atestácia** | **1** |  | **5/2018** | **-** |
| **2.atestácia** | **0** | **-** | **-** | **-** |
| **Prípravné atestačné vzdelávanie** | **0** | **-** | **-** | **-** |
| **Funkčné vzdelávanie** | **1** | **-** | **-** | **-** |
| **Funkčné inovačné vzdelávanie** | **0** | **-** | **-** | **-** |
| **Adaptačné vzdelávanie** | **0** | **-** | **-** | **-** |
| **Inovačné vzdelávanie** | **0** | **-** | **-** | **-** |
| **Aktualizačné vzdelávanie** | **4** |  |  |  |

|  |  |  |  |
| --- | --- | --- | --- |
| **Titul, meno, priezvisko** | **Druh vzdelávania** | **Vzdelávacia inštitúcia** | **Názov vzdelávacieho programu** |
| 1.Mgr.Ivana Štellerová | Funkčné | MPC Banská Bystrica | Funkčné vzdelávanie |
| Mgr.Ivana Štellerová | Aktualizačné | Inšpirácia | Rozvoj fonologického uvedomovania |
| 2.Danka Tkáčová | Aktualizačné | Prosolutions | Dieťa a hudba – pohyb a hra |
| 3.Nataša Gajdošíková | Aktualizačné | Školské výpočtové stredisko | Využitie IKT v MŠ |
| 4.Mgr.SoňaMešťanová | Aktualizačné | Mani Konzult s.r.o. | PowerPoint v edukačnom procese |

Mgr. Soňa Mešťanová ukončila aktualizačné vzdelávanie s názvom: PowerPoint v edukačnom procese a vykonala 1. atestáciu.

Mgr. Lenka Štolecová ukončila aktualizačné vzdelávanie s názvom: Revízia obsahu predprimárneho vzdelávania: Vzdelávacia oblasť matematika a práca s informáciami.

Danka Tkáčová ukončila aktualizačné vzdelávanie s názvom: Dieťa a hudba - pohyb a hra.

Pedagogickí zamestnanci sa vzdelávali aj v rámci Metodického združenia podľa plánu, samoštúdiom odborných časopisov a odbornej literatúry.

**§2 ods. 1 písm. i)  Aktivity a prezentácia školy na verejnosti**

* Tekvicové slávnosti - tvorivé dielničky s rodičmi s jesennou tematikou
* Deň materských škôl na námestí BB
* Spolupráca so Základnou školou: Na Luciu – priblíženie ľudových tradícií
* Vianočná besiedka v jednotlivých triedach
* Detský karneval v jednotlivých triedach, návšteva vedenia ZŠ s karnevalovými maskami a fašiangovými piesňami
* Besiedka ku dňu matiek a otcov
* Športovo-kultúrne podujatie spojené s opekačkou na školskej záhrade
* Pirátska párty pre deti k MDD
* Spolupráca so Základnou školou: Planetárium – návšteva mobilného planetária

**Výchova umením** : Divadelné predstavenia podľa ponuky rôznych subjektov

* Divadlo spod Balkóna – Hary Teater – Mikulášske predstavenie „Adventný škriatok“; „Hracia skrinka;
* Divadlo z Domčeka - „Kozliatka“;
* Bábkové divadlo na Rázcestí – „O Jurkovi a koze“
* Ukážky práce keramikárky, tvorivé dielničky s keramickou hlinou – výroba darčekov pre rodičov
* Návšteva knižnice Mikuláša Kováča – spolupráca s knižnicou
* Logopedická depistáž – Súkromné centrum špeciálno-pedagogického poradenstva ako súčasť Súkromnej špeciálnej materskej školy, Slnečná 34, Banská Bystrica

Aktívne sme sa zapojili do nasledovných akcií v rámci plánu regionálnej kultúry v MŠ**:**

23.11.2017 – Prehliadka Radnice BB

Priebežné vychádzky – Šikmá veža, Pamätník oslobodenia BB, kostoly, tržnica, fontána na

námestí BB, Mórový stĺp.

23.3.2018 – Účasť na oslavách Dňa oslobodenia BB, kladenia vencov k pamätníku

oslobodenia.

28.11.2017 – Prehliadka vianočných trhov na námestí BB, tradičných remesiel, vianočnej

výzdoby

22.3.2018 – Prehliadka veľkonočných trhov a tradičných remesiel

30.4.2018 – Stavanie mája na námestí BB

Aktívne sa pracovalo podľa plánu Zdravého životného štýlu a Environmentálnej výchovy v MŠ, ktoré vypracovali pani učiteľky materskej školy.

**§2 ods. 1 písm. j) Údaje o projektoch, do ktorých je škola zapojená**

V školskom roku 2017/2018 nebola materská škola zapojená do žiadneho projektu.

**§2 ods. 1 písm. k) Údaje o výsledkoch inšpekčnej činnosti vykonanej ŠŠI v škole**

V školskom roku 2017/2018 nebola vykonaná žiadna kontrola zo strany ŠŠI.

**§2 ods. 1 písm. l) Údaje o priestorových a materiálno – technických**

**podmienkach školy**

*Exteriér materskej školy*

Školská záhrada je vybavená novými, bezpečnými a funkčnými hracími prvkami. Deti tak môžu aktívne tráviť pobyt vonku. Vybavenie školskej záhrady tvorí jedno pieskovisko (je pravidelne kontrolované a udržiavané), drevený domček so šmýkačkou, drevený vláčik a  lezecká stena - prispievajú k rozvíjaniu psychomotorických kompetencií detí.

V záhrade sa nachádzajú aj ovocné stromy, ktoré poskytujú deťom dostatok tieňa pred slnkom (nevýhodou je však zvýšený výskyt ôs, ktoré sa vyskytli pri slivkách, na stromoch alebo opadaných plodoch) a preto bola využívaná školská záhrada v letnom období iba čiastočne. V ostatných ročných obdobiach sme školskú záhradu využívali prevažne na environmentálne aktivity (poznávanie niektorých jarných kvetov, ich zbieranie do herbára, poznávanie hmyzu, rekreačné činnosti, atď.). Vďaka týmto podmienkam na školskej záhrade si deti rozvíjali pohybové zručnosti – chôdzu, beh, skákanie, zdolávanie prekážok, zvládli pohyb na nerovnom teréne.

*Interiér materskej školy*

Materská škola je umiestnená na 1.poschodí v priestoroch ZŠ. Interiér školy tvoria dve slnečné herne s príslušenstvom (šatne, umyvárne) a dve spálne. V budove sa nachádza samostatná jedálnička. Zariadenie tried je vkusné, účelové, členené s variabilnými hracími kútikmi. Triedy sú vybavené kvalitnými učebnými pomôckami a hračkami pre skupinové a individuálne hry, materiálom na výtvarnú i pracovnú činnosť. V obidvoch triedach je koncovka na internet, v jednej z tried sa nachádza interaktívna tabuľa, notebook a multifunkčné zariadenie. Vďaka tomuto vybaveniu môžeme v edukácii rozvíjať informačné kompetencie detí. Nábytok je rozmiestnený tak, aby mali deti dostatočný priestor na hry i zdravotné cvičenia. Pomôcky pre deti sú voľne a viditeľne uložené, čím dávajú voľný priechod iniciatíve detí. Hračky v triede zodpovedajú veku detí a majú požadovanú kvalitu. Učiteľky spolu s deťmi dbajú o estetickú úpravu a podnetnosť prostredia.

V priebehu školského roka boli zo zdrojov ZRŠ zakúpené do tried didaktické a učebné pomôcky.

|  |  |
| --- | --- |
| **§ 2 ods. 1 písm. m) údaje o finančnom a hmotnom zabezpečení výchovno-vzdelávacej činnosti školy za kalendárny rok 2017** | |
| **Štátna dotácia (v €)** | **0€** |
| **Odmeny** |  |
| **Všeobecný materiál, učebné pomôcky** |  |
| **Výlety, exkurzie** |  |
| **Príspevky a dary** |  |

O dotácii z výnosu dane z príjmov fyzických osôb v zmysle zákona č. 564/2003 Z.z. a nariadenia vlády SR č. 668/2004 – o pridelených financiách na školské zariadenie rozhoduje mestské zastupiteľstvo, nakoľko sa jedná o originálnu kompetenciu.

Výšku príspevku na čiastočnú úhradu nákladov spojených s hmotným zabezpečením materskej školy určil zriaďovateľ – Mesto Banská Bystrica v súlade s § 28 ods. 5 č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov a § 5 ods. 6 zákona č. 596/2003 Z.z. o štátnej správe v školstve a školskej samospráve a na základe Všeobecne záväzného nariadenia Mesta Banská Bystrica č. 5/2015 vo výške:

- 14,00 € (deti s trvalým pobytom v meste Banská Bystrica)

- 28,00 € (deti s trvalým pobytom mimo mesta Banská Bystrica)

- 50,00 € (deti, ktoré ešte nedovŕšili tretí rok života)

Mesačný príspevok slúži na čiastočnú úhradu výdavkov spojených s pobytom dieťaťa v MŠ a je v súlade s §28 školského zákona č. 245/2008 Z.z. a v súlade so Všeobecne záväzným nariadením Mesta Banská Bystrica č. 5/2015.

Tento príspevok bol odvádzaný na účet Mesta Banská Bystrica.

**§2 ods. 1 písm. n) Cieľ, ktorý si škola určila v koncepčnom zámere rozvoja školy na školský rok 2017/2018 a vyhodnotenie jeho plnenia**

V školskom roku 2017/2018 bolo cieľom nášho koncepčného zámeru rozvoja školy zamerať sa na zdravý fyzický a psychický vývin detí, na individuálny prístup ku každému dieťaťu, na rozvoj komunikatívnych schopností, na spoluprácu s rodinou, základnou školou a širokou verejnosťou.

Pri plánovaní výchovno-vzdelávacích cieľov sme vychádzali zo Štátneho vzdelávacieho programu pre predprimárne vzdelávanie v materských školách a  z  Rozvíjajúceho programu výchovy a vzdelávania detí s odloženou povinnou školskou dochádzkou v materských školách. Plnili sme úlohy vyplývajúce z projektu Škola podporujúca zdravie, ktorého cieľom je starostlivosť o zdravie detí a zamestnancov školy, zlepšovanie životného prostredia a humanizácia výchovno-vzdelávacieho procesu.

Výchovu a vzdelávanie sme obohacovali o prvky environmentálnej výchovy, o prvky regionálnej výchovy, prostredníctvom ktorej sme šírili tradície a kultúrne dedičstvo našich starých rodičov a prvky informačno-komunikačných technológií.

Pri rozvíjaní kľúčových kompetencií detí v edukačnom procese sme uplatňovali progresívne metódy a formy práce, ako zážitkové učenie, inscenačné a rolové hry, dramatizáciu, tvorivú dramatiku, experimenty, pokusy, priame pozorovanie. Vo výchovnom pôsobení sme uplatňovali prosociálny výchovný štýl.

**Poslanie MŠ:** Prostredníctvom tvorivo humanistickej výchovy rozvíjať osobnostné kvality dieťaťa v poznaní seba samého, sveta ľudí, prírody a kultúry.

**Hlavný cieľ školy:** Rozvoj elementárnych základov kompetencií dieťaťa potrebných pre vstup do ZŠ, rozvoj jeho individuality a jedinečnosti.

**Čiastkové ciele:**

* rozvíjať a podporovať jedinečnosť dieťaťa, jeho zdravé sebavedomie a sebaistotu
* rozvíjať a podporovať schopnosti dieťaťa kooperovať v skupine
* rozvíjať u detí návyky súvisiace so zdravým životným štýlom
* utvárať a rozvíjať u detí environmentálne cítenie a správanie
* podporovať a rozvíjať nadanie a záujmy každého dieťaťa
* rozvíjať digitálnu gramotnosť detí
* pripraviť dieťa na vstup do základnej školy a podporiť vzťah dieťaťa k získavaniu

nových poznatkov

* utvárať a rozvíjať u detí úctu, lásku a vzťah k ľudovým zvykom a tradíciám
* rozvíjať a podporovať u detí toleranciu, poznanie a rešpektovanie rozličných kultúr

Vo výchovno-vzdelávacom procese sme vychádzali zo Štátneho vzdelávacieho programu pre predprimárne vzdelávanie v materských školách a uplatňovali sme Školský vzdelávací program pod názvom ***„Krok za krokom do života“.***Obsah výchovy a vzdelávania v školskom programe bol vypracovaný na podmienky našej materskej školy.

Skupinu detí v triedach tvorili deti, ktoré v minulosti ešte nenavštevovali materskú školu. Preto bolo pôsobenie učiteliek na triedach v začiatku školského roka zamerané hlavne na adaptáciu detí na nové prostredie. Adaptačný proces bol u detí rôzny a trval v rôznych časových dĺžkach, kde bolo zohľadnené vlastné individuálne rozvojové tempo detí.

U detí nastali podstatné zmeny v kognitívnej, perceptuálno-motorickej a sociálno-emocionálnej oblasti s prirodzenými individuálnymi rozdielmi v dosiahnutej rozvojovej úrovni. Rešpektovali sme u detí vývinové špecifiká, psychické predpoklady, uplatňovali individuálny prístup a zabezpečovali pocit istoty, bezpečia a citovej stability. Využívali sme podnetné hry.

***Kognitívna oblasť:***

Prostredníctvom zážitkového učenia sa deti získavali nové poznatky a zručnosti. Vytvárali sme príležitosti a podnety, ktoré prebúdzali v deťoch aktívny záujem a chuť dívať sa okolo seba, počúvať, objavovať, experimentovať a bádať v okolitom svete. Deti úspešne napredovali a získavali nové kompetencie. Za pomoci didaktických pomôcok a pracovných listov sa naučili triediť, priraďovať a vytvárať skupiny, spájať objekty podľa daných kritérií. Naučili sa rozlišovať a pomenovať farby, tvary, počty. Aktivity boli stavané tak, aby deti zažili úspech a boli cez vlastnú zvedavosť a formou pokusu a omylu posúvané k osvojeniu nových poznatkov, kompetencií a zručností. Deti prejavovali veľký záujem o nové aktuálne didaktické pomôcky, vždy si chceli všetko vyskúšať a tak sa nám podarilo deti učiť nové veci cez ich chcenie, záujem o činnosti, aktívnym manipulovaním sa naučili triediť, určovať, usporiadať, samostatne pracovať podľa slovných inštrukcií, naučili sa počúvať s porozumením. Vytvárali sme priaznivú atmosféru, podporovali detskú zvedavosť, tvorivosť a fantáziu. Rozprávkami a dramatizujúcimi hrami sme obohacovali a kultivovali reč a rečový prejav so zreteľom na spisovnú výslovnosť, súvislé vyjadrovanie, bohatú slovnú zásobu a správnu artikuláciu. Podporovali sme aktívnu verbálnu a neverbálnu komunikáciu prostredníctvom rozhovorov, jazykových hier a cvičení, básní a piesní.

***Perceptuálno – motorická oblasť:***

U detí nastali podstatné zmeny aj v tejto oblasti. Zlepšila sa hrubá motorika a celková koordinácia pohybov, manipulácia s predmetmi a základy jemnej motoriky.

Vytvárali sme deťom dostatočný priestor na pohyb, ktorý sa uskutočňoval prostredníctvom zaujímavých pohybových, zdravotných a relaxačných cvičení, pohybových a hudobno-pohybových hier, išlo nám o to, aby deti mali radosť z pohybu.

Vo zvýšenej miere sme využívali aj vyasfaltovanú časť pred vstupom do MŠ v jarnom a letnom období, deti sa tam pohybovali na detských odrážadlách a bicykloch, kde si rozvíjali a zdokonaľovali pohybové zručnosti, naučili sa rýchle reagovať na pohybujúce sa dieťa vo svojom bezprostrednom okolí, rešpektovať bezpečnostné pravidlá (jazda v určenom smere, ochranné prilby). Do konca školského roka sa väčšina detí naučila bicyklovať bez pomocných koliesok.

Rozvíjali sme sebaobslužné návyky, deti sa už dokážu samostatne obliecť s malou dopomocou učiteliek do pyžama a po odpočinku do svojho odevu. Tak isto sa už samostatne obliekajú a obúvajú na pobyt vonku, vedia samostatne jesť, majú osvojené hygienické návyky zručnosti pri stolovaní.

U mladších detí sme spozorovali nesprávne návyky pri držaní grafického materiálu, polohe tela, sedení pri činnosti i prítlaku písadla na podložku. Kvalita vizuomotoriky, zrakovej diskriminácie predstavuje požadovanú úroveň vzhľadom k aktuálnym rozvojovým možnostiam detí. Deti mali možnosť svoje produkty zhromažďovať vo svojich portfóliách.

***Sociálno-emocionálna oblasť:***

Deti sme viedli k riešeniu konfliktov spoločensky prijateľným spôsobom, rozvíjali sme kultivované vzájomné správanie a snažili sme sa o budovanie pozitívnej sociálnej atmosféry v triede. V kolektíve navzájom rešpektovali a správali sa podľa dohodnutých pravidiel na triede. Deti si osvojili si základy spoločenského správania, zoznámili sa s prostredím materskej i základnej školy, bez problémov sa v týchto priestoroch orientovali. Bez zábran sa naučili komunikovať so zamestnancami materskej i základnej školy, nemali problém so striedaním učiteliek, čo znamená, že urobili veľký posun v tejto oblasti, v sebaovládaní a prispôsobovaní sa danej situácii.

Snažili sme sa vplývať na deti hlavne vlastným príkladom. Nevhodné správanie a schopnosť menšej sebaregulácie sme riešili s rodičmi prostredníctvom odborných konzultácií. Viedli sme ich k tomu, aby sa nebáli vyjadriť svoje pocity, potreby, túžby. Výrazne sa zlepšila kvalita vzájomnej spolupráce v skupinových činnostiach, schopnosť akceptovať sa a prirodzene sa presadzovať s ohľadom na iných.

Ďalej sme rozvíjali u detí schopnosť akceptovať multikultúrne odlišnosti, dôraz sme kládli hlavne na spôsoby riešenia konfliktov. Na udržiavanie harmonických vzťahov sme využívali sme spontánne situácie, denne sme sa rozprávali v rannom kruhu, kde deti vyjadrovali svoje názory, postoje. U detí sme sa snažili rozvíjať asertívne a nenásilné správanie – schopnosť vypočuť si nesúhlasný názor, primerane sa presadiť v hre, ospravedlniť sa, primerane reagovať na neúspech a znášať dôsledky svojho správania vo vzťahu k sebe a iným.

**§ 2 ods. 1 písm. o) Oblasti, v ktorých škola dosahuje dobré výsledky, a oblasti, v ktorých sú nedostatky a treba úroveň výchovy a vzdelávania zlepšiť vrátane návrhov opatrení,**

|  |  |
| --- | --- |
| **Silné stránky** | **Slabé stránky** |
| * Dobré výsledky vo výchove a vzdelávaní * Celková organizácia chodu školy * Pozitívna klíma v MŠ * Spolupráca s rodičmi * Prezentácia na verejnosti * Sponzorská pomoc rodičov * Spolupráca so ZŠ * Spolupráca s ďalšími subjektmi, bohatá ponuka školy, množstvo akcií * Ochota všetkých zamestnancov MŠ podieľať sa na školských aj mimoškolských akciách aj nad rámec svojho pracovného času * MŠ je situovaná v centre mesta, vďaka tomu môžeme využívať a realizovať vychádzky do blízkeho okolia materskej školy * Pekné, nové a čisté triedy * Zvýšený záujem rodičov o našu materskú školu * Pozitívna spätná väzba z vonkajšieho prostredia * Kvalifikovanosť pedagogických zamestnancov a ich záujem o profesijný rast a vzdelávacie aktivity * Činnosti obohatené o prvky regionálnej výchovy, environmentálnej výchovy, zdravého životného štýlu | * V niektorých prípadoch nejednotné pôsobenie na osobnostný rozvoj dieťaťa (škola a rodina) * Časová zaneprázdnenosť rodičov (nečítajú oznamy na nástenke, neuhrádzajú tak včas poplatky na čiastočnú úhradu chodu MŠ, za divadelné predstavenia, nevedia o akciách, ktoré organizujeme, pripravujeme...) * Nerešpektovanie času príchodu zo strany rodičov do materskej školy * Pre nedostatok miesta nie je možné vyhovieť všetkým žiadostiam rodičov na prijatie dieťaťa na predprimárne vzdelávanie * Odmeňovanie pedagogických zamestnancov |
| **Príležitosti** | **Ohrozenia** |
| * Umožniť ďalšie vzdelávanie pedagogických a nepedagogických zamestnancov * Výmena pedagogických skúseností * Nadviazanie spolupráce so špecializovanými inštitúciami * Spolupracovať s odborníkmi * Vytvoriť dobré podmienky pre výchovu a vzdelávanie (pútavé a bezpečné prostredie) * Uplatňovať progresívne metódy a formy práce * Aktivity zamerané na rozvoj nadania a talentu detí * Aktivity zamerané na rozvoj spolupráce rodiny a materskej školy * Zvýšiť úroveň zapojenia sa do projektov | * Zvýšená migrácia mladých rodín * Disharmónia v oblasti výchovy rodiny a školy * Nepriaznivá ekonomická situácia v niektorých rodinách * Zmena legislatívy |

**Návrh opatrení na odstránenie nedostatkov:**

* Venovať pozornosť logopedickým poruchám detí v spolupráci s rodičmi
* VVČ realizovať najmä formou hier, bádateľskou a výskumnou činnosťou
* Aktivizovať emócie a city detí sebavyjadrením vo výtvarných činnostiach
* V edukačnej činnosti sa zamerať na evalváciu (hodnotenie detí)

**§ 2. ods. 2 písm. a) Psychohygienické podmienky výchovy a vzdelávania v škole**

Dvojtriedna budova, vytvorená pre podmienky predprimárneho vzdelávania detí. Činnosti s deťmi sa striedajú počas dňa a spĺňajú všetky psychohygienické podmienky pre všestranný rozvoj detí.

### § 2. ods. 2 písm. b) Voľnočasové aktivity školy

Materská škola v školskom roku 2017/2018 neponúkala deťom a rodičom žiadne voľnočasové aktivity.

**Prerokovanie v pedagogickej rade a v rade školy :**

Správa o výchovno-vzdelávacej činnosti, jej výsledkoch a podmienkach za školský rok 2017/2018 bola prerokovaná v pedagogickej rade dňa 05.09.2018

Správa o výchovno-vzdelávacej činnosti, jej výsledkoch a podmienkach za školský rok 2017/2018 bola predložená na Rade školy dňa 23.10.2018. Rada školy uvedenú správu berie na vedomie.

**\_\_\_\_\_\_\_\_\_\_\_\_\_\_\_\_\_\_\_\_\_**

**Mgr.Lenka Štolecová**

**riaditeľka školy**